Արցախում անհրաժեշտ է իշխանափոխություն։ Եթե հիշում եք, վերջին տարիներին ես միշտ ասում էի Սերժ Սարգսյանի մասին, որ Հայաստանին օդ ու ջրի պես անհրաժեշտ է իշխանափոխություն, հիմա Արցախի ժողովրդին օդ ու ջրի պես անհրաժեշտ է, որ Արցախում իշխանափոխություն տեղի ունենա։ Արցախի իշխանությունները պետք է հրաժարական տան։ Հայաստանում տեղի ունեցած փոփոխություններն Արցախի իշխանություններն այդպես էլ չընդունեցին։ Եվ կապ չունի, որ երբ վերջերս Նիկոլը ժամանեց Արցախ, նրանք Նիկոլին անակնկալ մատուցեցին, և Նիկոլը արջերի հանդիպեց։ Ուրիշ բաներ էլ կարող են անել, բայց, միևնույն է, չեն ընդունում։ Եվ ոչ թե Նիկոլի անձը չեն ընդունում, այլ հեղափոխությունը, ժողովրդի իշխանությունը չեն ընդունում։ Եվ այսօր հստակ կարող եմ ասել, որ Արցախի իշխանությունները չեն կարող ներկայացնել ժողովրդին, այսինքն՝ նրանք ժողովրդի կողմից լիազորված իշխանություն չեն, նրանք բռնի կերպով իշխում են ժողովրդին և փորձում են իրենց կամքը պարտադրել ժողովրդին։ Ահա այս միջադեպը ձեզ օրինակ։ Եվ, ինչպես տեսնում եք, հունիսյան դեպքերը դաս չեղան այս մարդկանց համար։ Իսկ դուք պատկերացնո՞ւմ եք, որ հանկարծ հակահեղափոխությունը գլուխ բարձրացնի և հանկարծ հաղթի, դուք պատկերացնո՞ւմ եք՝ ինչ տեղի կունենա այս ժողովրդի հետ։ Այդ դեպքում այս իշխանությունները ոչ թե կիշխեն, այլ կստրկացնեն այս ժողովրդին։